GALERIE FOTO Gestul superb făcut de AC Milan! Fotbaliștii au purtat numele de familie a mamei lor pe spate
AC Milan - Cagliari s-a terminat 5-1, într-un meci din etapa cu numărul 36 din Serie A.
Cu ocazia "Zilei Internaționale a Mamei", sărbătorită în fiecare an în a doua duminică a lunii mai, "rossonerii" au purtat numele de familie ale mamei lor, ca parte a unei inițiative de a atrage atenția asupra drepturilor personale de identitate pentru fiecare individ.
La 27 aprilie 2022, Curtea Constituțională a Italiei a considerat discriminatorie legea care impunea atribuirea automată a numelui de familie din partea tatălui pentru un nou-născut. De la 1 iunie 2023, potrivit legislației italiene, ambii părinți vor avea dreptul de a alege numele de familie ale copiilor, ca element fundamental al identității personale.
Cum au reacționat fotbaliștii de la AC Milan
"Mama a fost cea mai importantă persoană idn viața mea. Ea a sacrificat totul pentru mine și m-a învățat spiritul de sacrificiu și dăruire. Să îi port numele de familie pe teren în acest weekend va fi o mare mândrie pentru mine." a declarat Davide Calabria, în comunicatul oficial al clubului italian.
„A juca cu numele mamelor noastre pe tricourile noastre este o modalitate inedită de a onora femeile incredibile care ne-au modelat și ne-au susținut tot lungul vieții noastre.
Este un gest care evidențiază importanța familiei și legăturile puternice care ne conduc atât pe teren, cât și în afara lui. Sunt mândru să-mi reprezint mama în acest mod unic și sincer alături de colegii mei de la AC Milan." a declarat Christian Pulisic, citat de GOAL.com.
Această inițiativă va urma să fie folosită și pentru meciul echipei feminine a italienilor de duminică, împotriva celor de la Napoli.
"Mama este cea mai importantă femeie din viața mea și sunt mândră să reprezint un club care, într-o zi atât de specială, alege să conștientizeze despre probleme importante precum libertatea de a alege numele de familie ale copiilor", a declarat Valentina Bergamaschi, căpitanul echipei feminine a AC Milan.
Urmăriți SPORT.RO și pe Google News